|  |  |  |
| --- | --- | --- |
|  ΕΛΛΗΝΙΚΗ ΔΗΜΟΚΡΑΤΙΑ |  |  |
| ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝΔΙΕΥΘΥΝΣΗ ΠΡΟΜΗΘΕΙΩΝ & ΚΤΙΡΙΑΚΩΝ ΥΠΟΔΟΜΩΝ ΤΜΗΜΑ Α’ ΕΚΤΕΛΕΣΗΣ ΠΡΟΜΗΘΕΙΩΝ |  | Αθήνα ,  29/12/2021Αριθ. Πρωτ.: Δ.Π.Κ.Υ. Α.Α.Δ.Ε. Α 1116821 ΕΞ 2021ΕΞ. ΕΠΕΙΓΟΝΑΝΑΡΤΗΤΕΑ ΣΤΟ ΚΗΜΔΗΣ |
| Ταχ. Δ/νση | :  | Ερμού 23-25 |  | ΠΡΟΣ: Κάθε ενδιαφερόμενο |
| Ταχ. Κώδικας | : | 105 63, Αθήνα |
| Πληροφορίες | : | Κατσαρού Μ. |
| Τηλέφωνο | : | 213-1624221 |
| E-Mail | : | aadeprocurement@aade.gr |
| Url | : | [www.aade.gr](http://www.aade.gr) |

# Θέμα: Πρόσκληση υποβολής προσφοράς για την απευθείας ανάθεση παροχής υπηρεσιών ταχείας και ασφαλούς μεταφοράς δεμάτων μεταξύ Υπηρεσιών του Γενικού Χημείου του Κράτους.

|  |  |
| --- | --- |
| Αναθέτουσα Αρχή: | Ανεξάρτητη Αρχή Δημοσίων Εσόδων (ΑΑΔΕ)Ερμού 23-25, 105 63 Αθήνα |
| Υποέργο:  | Υποέργο 14 «Υπηρεσίες ταχυμεταφορών δειγμάτων (Β’ Φάση)» |
| Αρ. ενάριθμου έργου: | 2017ΣΕ24110000 |
| Κωδικός MIS: | 5001460 |
| CPV : | CPV: 60161000-4 «Υπηρεσίες μεταφοράς δεμάτων» |
| Κριτήριο Ανάθεσης: | Πλέον συμφέρουσα από οικονομική άποψη προσφορά βάσει της τιμής |
| Προϋπολογισθείσα δαπάνη: | 11.000,00 € συμπεριλαμβανομένου Φ.Π.Α.  |
| Καταληκτική ημερομηνία υποβολής προσφοράς : |  17/1/2022 και ώρα 15:00 |
| Διάρκεια ισχύος προσφοράς: | Εξήντα (60) ημέρες από την επομένη της καταληκτικής ημερομηνίας για την υποβολή των προσφορών |



 

### Αντικείμενο προμηθείας και προϋπολογισμός

* 1. Αντικείμενο προμήθειας

Η Ανεξάρτητη Αρχή Δημοσίων Εσόδων (ΑΑΔΕ) προβαίνει σε πρόσκληση υποβολής προσφοράς για την ανάθεση, σύμφωνα με το α. 118 του ν. 4412/16, της προμήθειας υπηρεσιών ταχείας και ασφαλούς μεταφοράς δεμάτων μεταξύ Υπηρεσιών του Γενικού Χημείου του Κράτους (Α’ Χημική Υπηρεσία Αθηνών και Χημική Υπηρεσία Ηπείρου – Δυτικής Μακεδονίας).

* 1. Τεχνικές απαιτήσεις

Αναλυτική περιγραφή του αντικειμένου της σύμβασης καθώς και οι σχετικές τεχνικές προδιαγραφές δίδεται στο ΠΑΡΑΡΤΗΜΑ Ι: Τεχνικές Προδιαγραφές της παρούσας.

* 1. Εκτιμώμενη αξία σύμβασης

Η εκτιμώμενη συνολική αξία της σύμβασης ανέρχεται στο ποσό των έντεκα χιλιάδων ευρώ (11.000,00 €), συμπεριλαμβανομένου ΦΠΑ 24 % ύψους δυο χιλιάδων εκατόν είκοσι εννέα ευρώ και τριών λεπτών (2.129,03 €) [προϋπολογισμός χωρίς ΦΠΑ: οκτώ χιλιάδες οκτακόσια εβδομήντα ευρώ και ενενήντα επτά λεπτά (8.870,97 €)].

* 1. Διάρκεια σύμβασης

Η διάρκεια του Έργου ορίζεται το χρονικό διάστημα από την επόμενη της υπογραφής της σύμβασης μέχρι και 30/11/2023.

* 1. Κριτήριο Ανάθεσης

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς βάσει τιμής, υπολογιζόμενης (για δέμα βάρους 20 kg), βάσει του μαθηματικού τύπου γ=α+(18\*β), όπου «α» είναι η τιμή προσφοράς μέχρι δύο 2 kg και «β» είναι η τιμή προσφοράς για κάθε επιπλέον kg.

Ανάδοχος αναδεικνύεται ο προσφέρων τη χαμηλότερη τιμή “γ”.

* 1. Χρηματοδότηση

Η παρούσα σύμβαση χρηματοδοτείται από την Ευρωπαϊκή Ένωση (Ταμείο Συνοχής) μέσω του Επιχειρησιακού Προγράμματος «Υποδομές Μεταφορών, Περιβάλλον και Αειφόρος Ανάπτυξη 2014-2020», στο πλαίσιο του ΕΣΠΑ 2014-2020, καθώς και από εθνικούς πόρους μέσω πιστώσεων του Προγράμματος Δημοσίων Επενδύσεων (αριθ. ενάριθμου Έργου 2017ΣΕ24110000).

Η παρούσα σύμβαση αποτελεί το Υποέργο Νο. 14 «Υπηρεσίες ταχυμεταφορών δειγμάτων (Β’ Φάση» της Πράξης: « Παρακολούθηση της ποιότητας των επιφανειακών υδάτων της Χώρας (προσδιορισμός ουσιών προτεραιότητας και ειδικών ρύπων»)» με κωδικό MIS 5001460, μετά την υπ΄ αρ. 4504/06.06.2018 Απόφαση 2ης Τροποποίησης της Πράξης «Παρακολούθηση της ποιότητας των επιφανειακών υδάτων της Χώρας (προσδιορισμός ουσιών προτεραιότητας και ειδικών ρύπων)» στο Επιχειρησιακό Πρόγραμμα «Υποδομές Μεταφορών, Περιβάλλον και Αειφόρος Ανάπτυξη 2014-2020» (ΑΔΑ: Ω5Η2465ΧΙ8-ΛΑ3), καθώς και της 3ης Τροποποίησης της Πράξης υπ’ αριθμ. 4532/20-05-2019.

### Απαιτήσεις συμμετοχής

* 1. Προϋποθέσεις συμμετοχής
1. Να μην υπάρχει σε βάρος του οικονομικού φορέα αμετάκλητη καταδικαστική απόφαση για έναν από τους λόγους που προβλέπονται στην παρ. 1 του άρθρου 73 του Ν. 4412/2016,
2. Να μην έχει αθετήσει ο οικονομικός φορέας τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης (τόσο της κύριας όσο και της επικουρικής ασφάλισης),
	1. Κριτήρια επιλογής

Οι οικονομικοί φορείς ή προσφέροντες:

1. θα πρέπει να είναι εγγεγραμμένοι σε ένα από τα επαγγελματικά ή εμπορικά μητρώα με συναφή εγγεγραμμένη δραστηριότητα του αντικειμένου της παρούσας
2. θα πρέπει να είναι εφοδιασμένοι με άδεια παροχής Ταχυδρομικών Υπηρεσιών

### Κατάρτιση και υποβολή προσφορών

Οι οικονομικοί φορείς (φυσικά ή νομικά πρόσωπα ημεδαπά ή αλλοδαπά, οι ενώσεις αυτών των προσώπων), καλούνται να υποβάλλουν την προσφορά τους ως εξής:

α) να αποσταλεί μέσω ηλεκτρονικού ταχυδρομείου ψηφιακά υπογεγραμμένη στην ηλεκτρονική διεύθυνση aadeprocurement@aade.gr **ή**

β) να κατατεθεί στην Υπηρεσία μας [Ερμού 23-25, 6ος όροφος Αθήνα] μέχρι **την 17η/1/2022 και ώρα 15:00.**

* 1. Περιεχόμενο προσφοράς

Η προσφορά θα περιλαμβάνει:

1. **ΕΝΤΥΠΟ ΤΕΧΝΙΚΗΣ ΠΡΟΣΦΟΡΑΣ** του Παραρτήματος ΙΙ της παρούσας
2. **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ** του Παραρτήματος ΙΙΙ της παρούσας
3. **Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα του Παραρτήματος ΙV η οποία υπογράφεται και σφραγίζεται κατά περίπτωση.
	1. Τεχνική προσφορά

Οι προσφέροντες συμπληρώνουν τον πίνακα συμμόρφωσης τεχνικής προσφοράς ως εξής:

Στην στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ», που σημαίνει ότι η αντίστοιχη προδιαγραφή είναι υποχρεωτική για τον Ανάδοχο. Οι συγκεκριμένες προδιαγραφές θεωρούνται απαράβατοι όροι σύμφωνα με την παρούσα πρόσκληση, με τους οποίους ο ανάδοχος υποχρεούται να συμμορφωθεί. Προσφορές που δεν καλύπτουν πλήρως απαράβατους όρους απορρίπτονται ως μη αποδεκτές.

Στην στήλη «Προσφέρεται» σημειώνεται η απάντηση του Αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι.

* 1. Τιμές προσφορών

Οι τιμές των προσφορών θα εκφράζονται σε Ευρώ αριθμητικώς και ολογράφως. Στις τιμές θα περιλαμβάνονται οι τυχόν υπέρ τρίτων κρατήσεις, ως και κάθε είδους επιβαρύνσεις, αμοιβές (τρίτων, προσωπικού, συνεργατών κλπ), την αμοιβή του Αναδόχου, καθώς και κάθε παρεχόμενη υπηρεσία του Αναδόχου προς την Αναθέτουσα Αρχή στο πλαίσιο παροχής υπηρεσιών ταχυμεταφορών, σύμφωνα με τα ειδικότερα προβλεπόμενα στην παρούσα, για το ζητούμενο διάστημα.

Επιτρέπονται μέχρι δύο δεκαδικά ψηφία στις αναγραφόμενες τιμές του εντύπου οικονομικής προσφοράς.

### Ισχύς προσφορών

Η προσφορά ισχύει και θα δεσμεύει τον φορέα για εξήντα (60) ημέρες από την επόμενη της καταληκτικής ημερομηνίας υποβολής της. Εάν η προσφορά αναφέρει ρητά μικρότερο χρόνο ισχύος, όπως και σε περίπτωση που υπερβαίνει τον παραπάνω προϋπολογισμό απορρίπτεται ως απαράδεκτη.

### Δικαιολογητικά ανάθεσης

**Πριν την έκδοση της απόφασης ανάθεσης ο υποψήφιος ανάδοχος υποχρεούται να προσκομίσει τα κάτωθι έγγραφα - αποδεικτικά μέσα:**

1. Υπεύθυνη δήλωση του ν. 1599/1986 περί μη συνδρομής των λόγων αποκλεισμού της παρ. 1 του άρθρου 73 του ν. 4412/2016, ήτοι ότι δεν υπάρχει αμετάκλητη καταδικαστική απόφαση για τους λόγους που αναφέρονται στην παρ. 1 του ά. 73 του ν. 4412/2016 σε βάρος του διευθύνοντα συμβούλου, των μελών του Διοικητικού Συμβουλίου καθώς και των προσώπων στα οποία με απόφαση του Διοικητικού Συμβουλίου της Α.Ε. τυχόν έχει ανατεθεί το σύνολο της διαχείρισης και εκπροσώπησης της εταιρείας/φορέα.

Η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά:

α) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, ή

β) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας, ή

γ) στις περιπτώσεις των συνεταιρισμών, τα μέλη του Διοικητικού Συμβουλίου, ή

δ) στις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

Η άνω υπεύθυνη δήλωση **υπογράφεται από τον νόμιμο εκπρόσωπο του οικονομικού φορέα (στην περίπτωση νομικών προσώπων - εταιρειών) όπως αυτός ορίζεται στο άρθρο 79Α του Ν. 4412/2016 για λογαριασμό όλων των υπόχρεων προσώπων**. Εναλλακτικά, μπορούν να υποβληθούν **χωριστές υπεύθυνες δηλώσεις** από έκαστο εκ των υπόχρεων προσώπων (διαχειριστών) κατά τα ανωτέρω **ή** να υποβληθούν αποσπάσματα ποινικού μητρώου για τα αντίστοιχα πρόσωπα.

1. Πιστοποιητικό που εκδίδεται από την αρμόδια αρχή, από το οποίο να προκύπτει ότι ο οικονομικός φορέας δεν έχει αθετήσει τις υποχρεώσεις του όσο αφορά στην:

α) καταβολή φόρων. Για την απόδειξη της εκπλήρωσης των φορολογικών υποχρεώσεων, υποβάλλεται αποδεικτικό ενημερότητας εκδιδόμενο από την ΑΑΔΕ το οποίο θα πρέπει να αναφέρει ως λόγο έκδοσης «για κάθε νόμιμη χρήση»,

β) καταβολή εισφορών κοινωνικής ασφάλισης (κύρια και επικουρική). Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης, υποβάλλεται πιστοποιητικό εκδιδόμενο από τον e-ΕΦΚΑ, το οποίο θα πρέπει να αναφέρει ως λόγο έκδοσης «για συμμετοχή σε διαγωνισμούς ανάληψης δημοσίων έργων ή προμηθειών του Δημοσίου και των ΝΠΔΔ».

1. Υπεύθυνη δήλωση του ν. 1599/1986 ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης.
2. Αποδεικτικά νόμιμης σύστασης και εκπροσώπησης (ισχύον καταστατικό και πιστοποιητικό εκπροσώπησης από ΓΕΜΗ) τα οποία απαιτούνται να προσκομιστούν στην περίπτωση νομικών προσώπων.
3. Βεβαίωση εγγραφής στο οικείο επιμελητήριο
4. Αντίγραφο ή βεβαίωση Γενικής Άδειας Παροχής Ταχυδρομικών Υπηρεσιών

**Χρόνος έκδοσης και διάρκεια ισχύος των αποδεικτικών μέσων**

-Στην περίπτωση υποβολής αποσπάσματος ποινικού μητρώου θα πρέπει να έχει εκδοθεί έως και τρεις (3) μήνες πριν την υποβολή του.

-Τα πιστοποιητικά της φορολογικής και ασφαλιστικής ενημερότητας θα πρέπει να είναι σε ισχύ κατά την υποβολή τους, άλλως, στην περίπτωση που δεν αναφέρεται χρόνος ισχύος, να έχουν εκδοθεί έως τρείς (3) μήνες πριν την υποβολή τους.

-Οι υπεύθυνες δηλώσεις θα πρέπει να έχουν συνταχθεί μετά την κοινοποίηση της παρούσας.

Τα έγγραφα του παρόντος υποβάλλονται σύμφωνα με τον ν. 2690/1999 (Α` 45) και τα άρθρα 13 και 15 του ν. 4727/2020 (Α` 184). Ειδικά τα αποδεικτικά τα οποία αποτελούν ιδιωτικά έγγραφα, μπορεί να γίνονται αποδεκτά και σε απλή φωτοτυπία, εφόσον συνυποβάλλεται υπεύθυνη δήλωση στην οποία βεβαιώνεται η ακρίβειά τους.

### Λοιποί Όροι – Εκτέλεση της σύμβασης – Παραλαβή – Πληρωμή

Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

Η Αναθέτουσα Αρχή διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Σε αυτή την περίπτωση, ο προσφέρων φορέας δεν θα δικαιούται καμία αποζημίωση για δαπάνες σχετικές με τη συμμετοχή του.

Με την κατάθεση της προσφοράς ο φορέας αποδέχεται ανεπιφύλακτα τους όρους της παρούσας πρόσκλησης.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που παρελήφθησαν εκπρόθεσμα.

Η πληρωμή του αναδόχου θα πραγματοποιείται ανά τρίμηνο και απολογιστικά βάσει των υπηρεσιών μεταφοράς που έχουν παρασχεθεί.

Η πληρωμή του αναδόχου θα γίνεται από την Διεύθυνση Οικονομικής Διαχείρισης της Γενικής Διεύθυνσης Οικονομικών Υπηρεσιών (Γ.Δ.Ο.Υ.) της Α.Α.Δ.Ε. με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Από την κάθε πληρωμή παρακρατούνται οι ισχύουσες κάθε φορά νόμιμες κρατήσεις και φόρος εισοδήματος.

Κατά τα λοιπά ισχύουν οι σχετικές διατάξεις περί Δημοσίων Συμβάσεων του Ν. 4412/2016 όπως τροποποιήθηκε και ισχύει.

Η παρούσα πρόσκληση θα αναρτηθεί στο ΚΗΜΔΗΣ.

|  |  |  |  |
| --- | --- | --- | --- |
|  |  |  | **Ο ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ** |
|  |  |  |  |
|  |  |  | **ΘΕΟΔΩΡΟΣ ΚΕΛΑΔΙΤΗΣ** |

**ΚΟΙΝΟΠΟΙΗΣΗ**

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ

# ΠΑΡΑΡΤΗΜΑ I –Τεχνικές Προδιαγραφές

Α. Εισαγωγή

Στο πλαίσιο της εφαρμογής της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου, όπως ισχύει, το ΓΧΚ έχει αναλάβει την μέσω εργαστηριακών αναλύσεων παρακολούθηση της ποιότητας των επιφανειακών υδάτων (ποταμοί, λίμνες, παράκτια και μεταβατικά), ως προς ορισμένους ρύπους και ουσίες προτεραιότητας. Το συνολικό πρόγραμμα παρακολούθησης, έχει ενταχθεί στην Πράξη «Παρακολούθηση της ποιότητας των επιφανειακών υδάτων της Χώρας (προσδιορισμός ουσιών προτεραιότητας και ειδικών ρύπων» με κωδικό MIS 5001460 στο Επιχειρησιακό Πρόγραμμα «Υποδομές Μεταφορών, Περιβάλλον και Αειφόρος Ανάπτυξη» στα πλαίσια του ΕΣΠΑ 2014-2020.

Για την υλοποίηση της ανωτέρω Πράξης απαιτείται η ταχεία και άμεση διαβίβαση δειγμάτων στο εσωτερικό μεταξύ Υπηρεσιών του Γενικού Χημείου του Κράτους όπως αναφέρονται αναλυτικά στον κάτωθι πίνακα :

|  |  |
| --- | --- |
| ΧΗΜΙΚΗ ΥΠΗΡΕΣΙΑ | ΤΑΧ. Δ/ΝΣΗ |
| Α΄ Χ.Υ. Αθηνών | Αν. Τσόχα 16, Τ.Κ. 115 21, Αθήνα  |
| Χ.Υ. Ηπείρου-Δυτικής Μακεδονίας | Δόμπολη 30, Τ.Κ. 453 32, Ιωάννινα |

Β. Αντικείμενο

1. Ο Ανάδοχος του έργου καλείται να παράσχει υπηρεσίες ταχείας και ασφαλούς μεταφοράς δεμάτων μεταξύ των προαναφερόμενων Υπηρεσιών.
2. Ως δέμα νοείται ισοθερμικό δοχείο, που θα περιέχει α) γυάλινους, κυρίως, περιέκτες με δείγματα νερού, β) παγοκύστες (για τη συντήρηση των δειγμάτων σε χαμηλή θερμοκρασία), γ) υλικό απορρόφησης κραδασμών, δ) συνοδευτικά έγγραφα.
3. Οι γυάλινοι περιέκτες θα είναι κατάλληλα συσκευασμένοι με υλικό απορρόφησης κραδασμών εντός των ισοθερμικών δοχείων, με ευθύνη του ΓΧΚ.
4. Ο Ανάδοχος θα παραλαμβάνει έναντι απόδειξης τα δέματα σε καθορισμένη από το ΓΧΚ εργάσιμη ημέρα, από Δευτέρα μέχρι και Πέμπτη από 8:00 π.μ. μέχρι 13:30 μ.μ., κατόπιν ειδοποίησής του από την προηγούμενη εργάσιμη ημέρα, και θα επιβεβαιώνει ενυπόγραφα με επιτόπιο έλεγχο την καλή κατάσταση των περιεκτών και των ισοθερμικών δοχείων.
5. Ο Ανάδοχος θα παραδίδει έναντι απόδειξης τα δέματα εντός 24 ωρών από την παραλαβή τους, από Τρίτη μέχρι και Παρασκευή από 8:00 π.μ. μέχρι 13:30 μ.μ., και θα επιβεβαιώνει ενυπόγραφα με επιτόπιο έλεγχο την καλή κατάσταση των περιεκτών και των ισοθερμικών δοχείων. Η παράδοση των δεμάτων στην Α΄ Χημική Υπηρεσία Αθηνών θα γίνεται στον χώρο του εργαστηρίου στον 3ο όροφο ή εναλλακτικά σε χώρο που θα υποδεικνύεται από το προσωπικό του εργαστηρίου.
6. Επισημαίνεται ότι λόγω του ευαλλοίωτου χαρακτήρα των δειγμάτων νερού, το ανώτατο αποδεκτό χρονικό διάστημα για την παράδοση των δεμάτων, είναι 24 ώρες από την παραλαβή τους από τον Ανάδοχο και οι συνθήκες φύλαξης και μεταφοράς τους πρέπει να διασφαλίζουν, αφενός την ακεραιότητα των περιεκτών και των ισοθερμικών δοχείων, αφετέρου την προστασία των δεμάτων από την έκθεσή τους σε υψηλή εξωτερική θερμοκρασία (όχι άμεση έκθεση στο ηλιακό φως).
7. Σε κάθε περίπτωση απώλειας ή καταστροφής των ισοθερμικών δοχείων ή/και των περιεκτών, ο Ανάδοχος υποχρεούται σε αντικατάστασή τους από καινούρια ισοθερμικά δοχεία ή/και καινούριους περιέκτες, αντίστοιχων προδιαγραφών.
8. Οι ενδεικτικές διαστάσεις κάθε δέματος θα είναι 40cm x 40cm x 45cm και το ενδεικτικό βάρος κάθε δέματος θα κυμαίνεται από 5kg ως 30kg.
9. Οι αποστολές (δρομολόγια) που αναμένεται να πραγματοποιούνται ανά τρίμηνο ανέρχονται ενδεικτικά σε **15** κατά μέσο όρο (**3** από Αθήνα προς Ιωάννινα και **12** από Ιωάννινα προς Αθήνα) και τα δέματα που αναμένεται να μεταφέρονται ανά αποστολή είναι 6 κατά μέσο όρο.
10. Διευκρινίζεται ότι τα προαναφερόμενα στα σημεία 8 και 9 αριθμητικά ποσά είναι ενδεικτικά και όχι δεσμευτικά.
11. Ο Ανάδοχος πρέπει να διαθέτει online υπηρεσίες, οι οποίες θα επιτρέπουν την αναζήτηση αποστολής και τον υπολογισμό του κόστους.

# ΠΑΡΑΡΤΗΜΑ IΙ – Έντυπο Τεχνικής Προσφοράς - Πίνακας Συμμόρφωσης

|  |
| --- |
| **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ****για την ΠΑΡΟΧΗ ΥΠΗΡΕΣΙΩΝ ΤΑΧΥΜΕΤΑΦΟΡΩΝ ΔΕΙΓΜΑΤΩΝ** |
| **ΑΠΑΙΤΗΣΕΙΣ** | **Υποχρεωτική Απαίτηση** | **Προσφέρεται (ΝΑΙ/ΟΧΙ)** |
| Ο Ανάδοχος θα παράσχει υπηρεσίες ταχείας και ασφαλούς μεταφοράς δεμάτων μεταξύ των Υπηρεσιών του ΓΧΚ (Α’ Χ.Υ. Αθηνών και Χ.Υ. Ηπείρου – Δυτικής Μακεδονίας). | ΝΑΙ |  |
| Ο Ανάδοχος θα μεταφέρει δέματα. {Ως δέμα νοείται ισοθερμικό δοχείο, που θα περιέχει α) γυάλινους, κυρίως, περιέκτες με δείγματα νερού, παγοκύστες (για τη συντήρηση των δειγμάτων σε χαμηλή θερμοκρασία), γ) υλικό απορρόφησης κραδασμών, δ) συνοδευτικά έγγραφα}. | ΝΑΙ |  |
| Ο Ανάδοχος θα μεταφέρει γυάλινους περιέκτες οι οποίοι θα είναι κατάλληλα συσκευασμένοι με υλικό απορρόφησης κραδασμών εντός των ισοθερμικών δοχείων (με ευθύνη του Γενικού Χημείου του Κράτους). | ΝΑΙ |  |
| Ο Ανάδοχος θα παραλαμβάνει έναντι απόδειξης τα δέματα σε καθορισμένη από το ΓΧΚ εργάσιμη ημέρα, από Δευτέρα μέχρι και Πέμπτη από 8:00 π.μ. μέχρι 13:30 μ.μ., κατόπιν ειδοποίησης του από την προηγούμενη εργάσιμη ημέρα, και θα επιβεβαιώνει ενυπόγραφα με επιτόπιο έλεγχο την καλή κατάσταση των περιεκτών και των ισοθερμικών δοχείων. | ΝΑΙ |  |
| Ο Ανάδοχος θα παραδίδει έναντι απόδειξης τα δέματα εντός 24 ωρών από την παραλαβή τους, από Τρίτη μέχρι και Παρασκευή από 8:00 μέχρι 13:30 μ.μ. και θα επιβεβαιώνει ενυπόγραφα με επιτόπιο έλεγχο την καλή κατάσταση των περιεκτών και των ισοθερμικών δοχείων. Η παράδοση των δεμάτων στην Α΄ Χημική Υπηρεσία Αθηνών θα γίνεται στον χώρο του εργαστηρίου στον 3ο όροφο ή εναλλακτικά σε χώρο που θα υποδεικνύεται από το προσωπικό του εργαστηρίου. | ΝΑΙ |  |
| Ο Ανάδοχος αποδέχεται ότι το ανώτατο αποδεκτό χρονικό διάστημα για την παράδοση των δειγμάτων, είναι 24 ώρες από την παραλαβή τους και οι συνθήκες φύλαξης και μεταφοράς του θα διασφαλιζουν, αφενός την ακεραιότητα των περιεκτών και των ισοθερμικών δοχείων, αφετέρου την προστασία των δεμάτων από την έκθεση τους σε υψηλή θερμοκρασία (όχι άμεση έκθεση στο ηλιακό φως). | ΝΑΙ |  |
| Σε κάθε περίπτωση απώλειας ή καταστροφής των ισοθερμικών δοχείων ή/ και των περιεκτών, ο Ανάδοχος υποχρεούται σε αντικατάσταση τους από καινούρια ισοθερμικά δοχεία ή/ και καινούριους περιέκτες, αντίστοιχων προδιαγραφών. | ΝΑΙ |  |
| Ο Ανάδοχος αποδέχεται ότι οι ενδεικτικές διαστάσεις κάθε δέματος θα είναι 40cm x 40cm x 45cm και το ενδεικτικό βάρος κάθε δέματος θα κυμαίνεται από 5kg έως 30kg. | ΝΑΙ |  |
| Ο Ανάδοχος αποδέχεται ότι οι αποστολές (δρομολόγια) που αναμένεται να πραγματοποιούνται ανά τρίμηνο ανέρχονται ενδεικτικά σε 15 κατά μέσο όρο (3 από Αθήνα προς Ιωάννινα και 12 από Ιωάννινα προς Αθήνα) και τα δέματα που αναμένεται να μεταφέρονται ανά αποστολή είναι 6 κατά μέσο όρο. | ΝΑΙ |  |
| Ο Ανάδοχος πρέπει να διαθέτει online υπηρεσίες, οι οποίες θα επιτρέπουν την αναζήτηση αποστολής και τον υπολογισμό του κόστους. | ΝΑΙ |  |

|  |  |  |
| --- | --- | --- |
| **Ημερομηνία: …………………….** |  | **Για τον προσφέροντα***Σφραγίδα/ Υπογραφή*(Ονοματεπώνυμο Εκπροσώπου) |

# ΠΑΡΑΡΤΗΜΑ IIΙ – Έντυπο Οικονομικής Προσφοράς

|  |
| --- |
| **Προς την:** |
| Ανεξάρτητη Αρχή Δημοσίων Εσόδων |
| Γενική Διεύθυνση Οικονομικών Υπηρεσιών |
| Διεύθυνση Προμηθειών & Κτιριακών Υποδομών |
| Τμήμα Εκτέλεσης Προμηθείων |

|  |
| --- |
| **ΟΙΚΟΝΟΜΙΚΗ ΠΡΟΣΦΟΡΑ** **για την ΠΑΡΟΧΗ ΥΠΗΡΕΣΙΩΝ ΤΑΧΥΜΕΤΑΦΟΡΩΝ ΔΕΙΓΜΑΤΩΝ** |

|  |
| --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ** |
| **ΕΠΩΝΥΜΙΑ ΠΡΟΣΦΕΡΟΝΤΟΣ:**  |  |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:** |  |
| **ΤΗΛΕΦΩΝΑ/ ΦΑΞ/ Ε-ΜΑΙL:** |  |
| **ΑΦΜ- Δ.Ο.Υ.:** |  |
| **ΝΟΜΙΜΟΣ ΕΚΠΡΟΣΩΠΟΣ:** |  |
| **Α.Δ.Τ (Νομίμου Εκπροσώπου):** |  |
| **Υπεύθυνος Επικοινωνίας:** |  |

Ο υπογράφων *(Όνομα- Επώνυμο- Πατρώνυμο-Α.Δ.Τ.)[[1]](#footnote-1)* με την ιδιότητα του νομίμου εκπροσώπου του ανωτέρω ……………………. προσώπου και αναφορικά με την παροχή υπηρεσιών ταχυμεταφορών δειγμάτων, όπως αυτή περιγράφεται στην με αρ. πρωτ. …………………………………………………… (ΑΔΑΜ: ………………………….………..) πρόσκληση, υποβάλλω την παρακάτω προσφορά:

|  |  |  |  |  |  |
| --- | --- | --- | --- | --- | --- |
|  | ΥΠΗΡΕΣΙΕΣ ΜΕΤΑΦΟΡΩΝ ΔΕΜΑΤΩΝ |  | Τιμή προσφοράς χωρίς ΦΠΑ (€) | Αναλογούν ΦΠΑ(24%) | Τιμή προσφοράς με ΦΠΑ (€) |
| 1 | Τιμή βασικής χρέωσης αποστολής δείγματος (σε δέμα μέχρι 2 Kg) για την απόσταση Αθήνα - Ιωάννινα | α: | (αριθμητικώς) |  |  |  |
| (ολογράφως) |  |  |  |
| 2 | Τιμή βασικής χρέωσης για κάθε επιπλέον κιλό αποστολής δείγματος (σε δέματα άνω των 2 Kg) για την απόσταση Αθήνα - Ιωάννινα | β: | (αριθμητικώς) |  |  |  |
| (ολογράφως) |  |  |  |
| Τιμή γ δέματος βάρους 20 kg (γ=α+18\*β) | γ: | (αριθμητικώς) |  |  |  |
| (ολογράφως) |  |  |  |

Η παρούσα οικονομική προσφορά ισχύει μέχρι και εξήντα (60) ημέρες από την επομένη της καταληκτικής ημερομηνίας για την υποβολή των προσφορών.

Αφού έλαβα γνώση των ορών της ανωτέρω πρόσκλησης για την παροχή υπηρεσιών ταχυμεταφορών, δηλώνω ότι τους αποδέχομαι πλήρως και χωρίς επιφύλαξη.

|  |  |  |
| --- | --- | --- |
| **Ημερομηνία: …………………….** |  | **Για τον προσφέροντα***Σφραγίδα/ Υπογραφή*(Ονοματεπώνυμο Εκπροσώπου) |

# ΠΑΡΑΡΤΗΜΑ IV – Υπεύθυνη δήλωση

ΥΠΕΥΘΥΝΗ ΔΗΛΩΣΗ

**(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.: ………………………………………………………………………………. ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΠΡΟΣ(1): | **Ανεξάρτητη Αρχή Δημοσιών Εσόδων (ΑΑΔΕ)** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:Ως νόμιμος εκπρόσωπος/ διαχειριστής της εταιρείας με την επωνυμία «…………………………» και το διακριτικό τίτλο «……………………..» που εδρεύει στην ……………………….…., στην οδό ………………., Τ.Κ. ………….. με Α.Φ.Μ.: ……………………., Δ.Ο.Υ.: ………………………. δηλώνω ότι: |
| 1. δεν συντρέχουν οι λόγοι αποκλεισμού της παρ. 1 και 2 του άρθρου 73 του ν. 4412/2016,
2. αποδέχομαι τους όρους της παρούσας πρόσκλησης με την υποβολή της προσφοράς,
3. οι υπηρεσίες ταχυμεταφορών που θα παρασχεθούν πληρούν τις (τεχνικές) προδιαγραφές όπως αυτές ορίζονται στο ΠΑΡΑΡΤΗΜΑ Ι: Τεχνικές προδιαγραφές της παρούσας πρόσκλησης καθώς και τους λοιπούς όρους της υπό ανάθεση σύμβασης,
4. έχουν εκπληρωθεί όλες οι υποχρεώσεις της ανωτέρω εταιρείας όσον αφορά την καταβολή φόρων και εισφορών κοινωνικής ασφάλισης,
5. η ανωτέρω εταιρεία πληροί τις απαιτήσεις συμμετοχής της παρ. 2 της πρόσκλησης
6. αναλαμβάνω την υποχρέωση προσκόμισης των αναφερόμενων δικαιολογητικών ανάθεσης στην ανωτέρω πρόκληση ως απόδειξη της μη συνδρομής των λόγων αποκλεισμού του άρθρου 73 του ν. 4412/2018 και των ειδικότερα οριζόμενων στην παρούσα πρόσκληση, καθώς και της εκπλήρωσης των εν λόγω κριτηρίων επιλογής.
 |

 Ημερομηνία: \_\_/\_\_/\_\_\_\_\_

 **Ο Δηλών- Εξουσιοδοτών**

 (Σφραγίδα & Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα

1. Προσαρμόζεται κατά περίπτωση: 1) Σε περίπτωση φυσικού προσώπου: «Ο υπογράφων (*Όνομα- Επώνυμο- Πατρώνυμο-Α.Δ.Τ*.) και αναφορικά με την παροχή υπηρεσιών ταχυμεταφορών, […]». 2) Σε περίπτωση ένωσης κλπ: «Οι υπογράφοντες 1. *(Όνομα- Επώνυμο- Πατρώνυμο-Α.Δ.Τ.), 2. (.), 3. (.) […]* με την ιδιότητα μας ως νόμιμων εκπροσώπων των νομικών προσώπων: 1. *(Επωνυμία και νομική μορφή, έδρα, ΑΦ.Μ.- Δ.Ο.Υ.), 2. (.), 3. (.)* […], που δυνάμει του από [….] συμφωνητικού συνέστησαν ένωση για τη συμμετοχή τους στην διαδικασία για την παροχή υπηρεσιών ταχυμεταφορών, όπως αυτή περιγράφεται στην με αρ. πρωτ. …………………………………………………… (ΑΔΑΜ: ………………………….………..) πρόσκληση, υποβάλλουμε την παρακάτω προσφορά: […]» [↑](#footnote-ref-1)